**Izziņa par atzinumos sniegtajiem iebildumiem**

|  |
| --- |
| **Par Ministru kabineta rīkojuma projektu "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| **Kultūras ministrija** | | | | | |
|  | Rīkojuma projekts | Aicinām ievērot vienlīdzības principu attiecībā uz profesionālās izglītības pedagogiem un audzēkņiem.  Covid-19 pandēmijas ietekmes rezultātā 2020./2021. mācību gadā attālinātā režīmā mācās ne tikai vispārējās izglītības, bet arī profesionālās izglītības izglītojamie, kuriem, tuvojoties mācību gada noslēgumam, ir jāgatavojas ne tikai centralizētajiem eksāmeniem, bet arī profesionālās kvalifikācijas eksāmenam. Ministru kabineta 2020. gada 6. novembra rīkojuma Nr. 655 „Par ārkārtējās situācijas izsludināšanu” (turpmāk ‒ Rīkojums) 5.13.2.7. apakšpunktā noteikts, ka klātienes individuālās konsultācijas pieļaujamas izglītojamiem, kuri ir pakļauti priekšlaicīgas mācību pārtraukšanas riskam pamatizglītības un vidējās izglītības pakāpē, un profesionālās izglītības programmu apguvē to grupu vai kursu izglītojamiem, kuriem 2021. gada pirmajā pusgadā paredzēts kārtot valsts pārbaudes darbus un iegūt atbilstošu profesionālo izglītību (pamatizglītības un vidējās izglītības pakāpē). Tādēļ **lūdzam Informatīvajā ziņojumā un papildu finansējuma** **aprēķinā iekļaut finansējumu arī tiem** **pedagogiem, kuri gatavo audzēkņus profesionālās kvalifikācijas eksāmeniem un organizē individuālās konsultācijas.** Ziņojuma projektā un tam pievienotajos aprēķinos šobrīd diemžēl tās nav iekļautas, tādējādi nostādot vispārējās izglītības un profesionālās izglītības pedagogus nevienlīdzīgā situācijā attiecībā uz papildu darbu – konsultāciju īstenošanu.  Lūdzam precizēt Ziņojuma tabulā „Piemaksas pedagogiem par individuālajām konsultācijām Covid-19 pandēmijas laikā” norādīto pedagogu skaitu, kuri nodrošina konsultācijas audzēkņiem, kuri gatavojas valsts pārbaudes darbiem – vispārējās izglītības centralizētajiem eksāmeniem un kvalifikācijas eksāmeniem (327 pedagogi) un attiecīgi precizēt papildu nepieciešamā finansējuma apmēru profesionālās vidējās izglītības iestādēm, kurām finansējums tiek piešķirts no Kultūras ministrijas budžeta (10 Kultūras ministrijas padotībā esošas un 2 pašvaldību dibinātas profesionālās vidējās izglītības iestādes), atbilstoši šī atzinuma pielikumā pievienotajiem aprēķiniem. | **Nav ņemts vērā.**  Atsaucoties uz Finanšu ministra J.Reira vadības grupā diskutēto par papildu konsultāciju apmaksu profesionālās izglītības pamata un vidējās izglītības pakāpē šis jautājums var tikt risināts atsevišķi. |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 11.02.2021. nosūtīts elektroniskajai saskaņošanai | |
|  |  | |
| Saskaņošanas dalībnieki | Finanšu ministrija, Kultūras ministrija, Labklājības ministrija, Tieslietu ministrija, Zemkopības ministrija | |
|  |  | |
|  |  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Kultūras ministrija, Labklājības ministrija, Tieslietu ministrija, Zemkopības ministrija |
|  |  |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| **Kultūras ministrija** | | | | | | |
|  | Rīkojuma projekta pakārtotā Informatīvajā ziņojuma finansējuma tabula | | Iepazīstoties ar Ziņojuma pielikumā esošo papildu nepieciešamā finansējuma tabulu, Kultūras ministrija konstatēja, ka tajā nav ietverta informācija par vispārējās pamatizglītības programmas pedagogu skaitu Kultūras ministrijas dibinātajā profesionālās izglītības iestādē Profesionālās izglītības kompetences centrs „Nacionālā Mākslu vidusskola”. Saskaņā ar Rīkojuma 5.13.2.7. apakšpunktu arī pamatizglītības programmas audzēkņiem, kuri ir pakļauti priekšlaicīgas mācību pārtraukšanas riskam, tiek nodrošinātas klātienes konsultācijas, tātad, nodrošinot vienlīdzības principu, par klātienes konsultāciju īstenošanu **vispārējās** **pamatizglītības programmā pedagogiem aprēķināmas** **piemaksas**. Lūdzam precizēt Ziņojuma tabulā „Piemaksas pedagogiem par individuālajām konsultācijām Covid-19 pandēmijas laikā” norādīto pedagogu skaitu (59 pedagogi) un attiecīgi precizēt papildu nepieciešamā finansējuma apmēru atbilstoši šī atzinuma pielikumā pievienotajiem aprēķiniem. | **Daļēji ņemts vērā.**  Atbilstoši Kultūras ministrijas iesniegtajiem aprēķiniem, ir precizēts vispārizglītojošo mācību priekšmetu skolotāju, kas gatavo audzēkņus valsts pārbaudes darbiem, skaits un attiecīgi arī precizēta Informatīvā ziņojuma finansējuma tabula. | | Rīkojuma projekta pakārtotā Informatīvajā ziņojuma finansējuma tabula |
|  | Rīkojuma projektā un visos pavadošajos dokumentos | | Atbilstoši Kultūras ministrijas iesniegtajiem aprēķiniem, lūdzam precizēt Ziņojuma 3. lappusē esošo tabulu, kā arī attiecīgi precizēt Ministru kabineta rīkojuma projektu, sākotnējās ietekmes novērtējuma ziņojumu (anotāciju) un Ministru kabineta sēdes protokollēmumu | **Daļēji ņemts vērā.**  Sasaistē ar iepriekšējo Kultūras ministrijas iebildumu (lūdzu skatīt iepriekšējo punktu) ir veikti precizējumi aprēķinos. | | Rīkojuma projektā un visos pavadošajos dokumentos |
| 1. 1 | Rīkojuma projekta 2.pielikuma 2.tabulas B kolona | | Lūdzam precizēt Ministru kabineta rīkojuma projekta 2. pielikuma  2. tabulā B kolonnā Ieņēmumu sadaļas finanšu avotu rindu nosaukumus, jo finansējums citu ministriju padotībā esošajām izglītības iestādēm netiks saņemts no Izglītības un zinātnes ministrijas. Vienlaikus lūdzam papildināt 2. pielikuma  2. tabulu ar kolonnu pašvaldību izglītības iestādēm, kuras finansējumu saņem no citas ministrijas, vai arī precizēt Ziņojumā informāciju par atskaišu iesniegšanas kārtību un izmantotajām veidlapām pašvaldību dibinātajām izglītības iestādēm, kas saņem finansējumu no citas ministrijas, jo šobrīd nav skaidrs kuru no atskaites veidlapām šīm iestādēm ir jāaizpilda. | **Ņemts vērā.**  Precizēts Rīkojuma projekta 2.pielikuma tabulas, svītrojot atsauci uz Izglītības un zinātnes ministriju | | Rīkojuma projekta 2.pielikuma tabulas |
|  | Rīkojuma projektā un visos pavadošajos dokumentos | | Ziņojuma 2. nodaļa paredz, ka aprēķins papildus nepieciešamajam finansējumam tiek veikts, izmantojot šobrīd normatīvajos aktos noteikto zemāko samaksu par pedagoģisko likmi (790 *euro*), taču vienlaikus Ziņojumā ir norādīts, ka „Izglītības iestāde apmaksā skolotāju un atbalsta personāla nostrādātās individuālās konsultācijas, ņemot vērā skolotājiem un atbalsta personālam noteikto algas likmi.”  Minētais rada neviennozīmīgu izpratni par to, kādā apmērā veicama samaksas par konsultāciju stundām. Vienlaikus no Ministru kabineta rīkojuma projekta 2.pielikuma secināms, ka samaksas par konsultāciju stundām veicama kā piemaksa par papildu darbu. Lūdzam Ziņojumā precizēt, kādā veidā veicama samaksa par konsultāciju stundām, ņemot vērā normatīvajos aktos par pedagogu darba samaksu noteikto. Vienlaikus vēršam uzmanību, ka nav skaidrs vai nosakot samaksu par konsultāciju stundām tiek ņemtas vērā normatīvajos aktos par pedagogu darba samaksu noteiktās obligātās piemaksas pedagogiem, piemēram, piemaksas 10 % apmērā profesionālās izglītības kompetences centru pedagogiem un piemaksas profesionālo priekšmetu pedagogiem. Netiek ņemts vērā, ka daudziem pedagogiem, ņemot vērā pedagogu motivācijas fondam paredzētos līdzekļus, tiek noteikta augstāka algas likme par normatīvajā regulējumā noteikto zemāko algas likmi, kas ir 790 *euro*. Minētais rada pamatotas  bažas par to, ka izglītības iestādēm nebūs iespēju nodrošināt Ziņojumā paredzēto papildu konsultāciju stundas attiecīgi 10 vai 5 stundu apmērā nedēļā, jo pieejamais finansējums būs nepietiekošs. Papildus tam, lūdzam skaidrot vai un kā nosakot piemaksas apmēru par papildu konsultāciju stundām ir jāievēro pedagogu darba samaksas normatīvajos aktos noteiktais ierobežojums  piemaksām par papildu pedagoģisko darbu 30% apmērā. | **Ņemts vērā.**  Skaidrojam, ka izglītības iestādē apmaksa par nostrādātajām papildu konsultāciju stundām veicama atbilstoši skolotājam noteiktajai darba algas likmei, no kuras aprēķināta vienas darba stundas izmaksa. Savukārt ministrijas aprēķinu paredzēts veikt, izmantojot normatīvajā regulējumā noteikto zemāko darba algas likmi, no kuras seko, ka vienas darba stundas izmaksa ir 6.5833 *euro.*  Papildus vēršam uzmanību, ka informatīvajā ziņojumā tiek paredzēts, ka mācību priekšmetu skolotāji rīko **līdz 10** individuālajām konsultācijām nedēļā**,** ja skolotāja slodze ir lielāka par 0,5 nedēļā. Tas nozīmē, ka visiem skolotājiem **nav obligāti jānodrošina 10 konsultācijas nedēļā.** Līdz ar totiek plānots, kaaprēķinātais finansējums nodrošina reāli nostrādāto konsultāciju apmaksu ar to skolotāja vienas darba stundas izmaksu, kas skolotājam atbilstoši viņam noteiktajai algas likmei noteikta. Savukārt MK noteikumu Nr. 445 25. punktā noteikts, ka piemaksu par papildu pedagoģisko darbu, kas nav iekļauts pedagoga amata aprakstā (darba apjoma palielināšanās, izņemot promesošu pedagogu aizvietošanu), pedagogam piešķir un piemaksas apmēru nosaka attiecīgās izglītības iestādes vadītājs iestādes darba samaksas fonda ietvaros. Piemaksu nosaka līdz 30 procentiem no pedagogam tarifikācijā aprēķinātās darba algas par stundām, kas noteikta papildu darba veicējam. Šajā gadījumā papildu individuālās konsultācijas ir darba apjoma palielināšanās, kā arī līdz 10 konsultācijām nedēļā veida līdz 1/3 no slodzes un atbilstoši iekļaujas 30% no darba algas. Ņemot vērā, ka tas ir īslaicīgs – 2 mēneši darbs, tad varētu nebūt pārtarifikācija, bet tikai uzskaite darba laika uzskaites lapās kā papildu nostrādātas darba stundas (līdzīgi kā aizvietošana). | |  |
| **Tieslietu ministrija** | | | | | | |
| 1. 1 | Rīkojuma projekts | | Vēršam uzmanību uz to, ka no projektā minētā nav skaidrs, kā skolotāji, atbalsta personāls un skolēni zinās par projektā plānoto kārtību (t.i., ka paredzētas līdz 10 individuālajām konsultācijām nedēļā, tās tiek organizētas pēcpusdienā, tās tiek paredzētas vienam skolēnam līdz 40 minūtēm, skolēni var pieteikties konsultācijām paši u.tml.). Proti, vai šī kārtība tiks paredzēta kādā normatīvajā aktā vai citādi noteikta. Ievērojot minēto, lūdzam papildināt projektu ar atbilstošu informāciju | **Ņemts vērā.**  Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" jau ir noteikts regulējums par konsultācijām, t.sk. 40 minūšu ilgums konsultācijās. Savukārt desmit individuālo konsultāciju sniegšana nav pienākums, un minētais desmit konsultāciju skaits ir indikatīvs.  Šo konsultāciju piemērošanas kārtību atbilstoši rīkojuma Nr. 655 5.13.2.7. apakšpunktam izglītības iestādēs regulē šo iestāžu iekšējie normatīvie akti. Ziņojumā arī ir minēts, ka Skolas padome ir tas institūts, ar kuru izglītības iestādēs notiek informēšana par šīm individuālajām konsultācijām. | |  |
| Atbildīgā amatpersona | |  | | |
|  | | (paraksts)\* | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Dace Kalsone |
| (par projektu atbildīgās amatpersonas vārds un uzvārds) |
| Izglītības ministrijas Izglītības departamenta vietniece izglītības statistikas un finanšu plānošanas jomā |
| (amats) |
| 67047931 |
| (tālruņa un faksa numurs) |
| dace.kalsone@izm.gov.lv |
| (e-pasta adrese) |